32006R1138
L 205/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1138/2006 НА КОМИСИЯТА
от 26 юли 2006 година
за изменение на Регламент (ЕО) № 990/2006 по отношение на количествата, обхванати от постоянни покани за участие в тръжна процедура за износ на зърнени култури, провеждана от интервенционните агенции на държавите-членки
КОМИСИЯТА НА ЕВРОПЕЙСКИТЕ ОБЩНОСТТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара за зърнени култури (1), и по-специално член 6 от него,
като има предвид, че:
(1)
Регламент (ЕО) № 990/2006 на Комисията (2) откри постоянни покани за участие в тръжна процедура за износ на зърнени култури, провеждана от интервенционните агенции на държавите-членки.
(2)
За някои от тези покани за участие в тръжна процедура приемането на тръжната процедура в някои държави-членки почти напълно изчерпа количествата, които бяха налични за операторите. С оглед на острата необходимост, записана през последните седмици, и положението на пазара следва да се предоставят нови количества в тези държави-членки, като се разреши на засегнатите интервенционни агенции да увеличат количеството, отдадено за тръжна процедура за износ. Тези увеличавания следва да включват 500 000 тона обикновена пшеница в Унгария, 36 487 тона в Словакия и 15 863 тона в Чешката република.
(3)
Регламент (ЕО) № 990/2006 следва съответно да се измени.
(4)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 990/2006 се заменя с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юли 2006 година.